Επίδραση των GLP-1 αγωνιστών στο σύνδρομο πολυκυστικών ωοθηκών: συστηματική ανασκόπηση
Creators: name: Ραλλίδη, Αφροδίτη Λουκιανού
Publisher: name: Aristotle University of Thessaloniki
Year: 2024
Subjects: Σύνδρομο πολυκυστικών ωοθηκών
Αγωνιστές GLP-1
GLP-1 ανάλογα
polycystic ovary syndrome
GLP-1 agonists
GLP-1 RAs

description: Το Σύνδρομο Πολυκυστικών Ωοθηκών (ΣΠΩ) αποτελεί τη συχνότερη ενδοκρινική διαταραχή στις γυναίκες αναπαραγωγικής ηλικίας. Συχνά συσχετίζεται με καρδιομεταβολικές διαταραχές όπως κεντρική παχυσαρκία, δυσλιπιδαιμία, αντίσταση στην ινσουλίνη, υπερανδρογονισμό και σακχαρώδη διαβήτη τύπου 2. Οι πρώτες θεραπευτικές προσεγγίσεις για το ΣΠΩ περιλαμβάνουν διατροφικές αλλαγές και αύξηση φυσικής δραστηριότητας. Ωστόσο, η πρόσφατη ανάπτυξη νέων θεραπευτικών παραγόντων για τη διαχείριση του ΣΔτ2 έχει διευρύνει τις επιλογές των επιστημόνων για την αντιμετώπιση του ΣΠΩ. Αυξημένο ενδιαφέρον έχει συγκεντρωθεί γύρω από τους αγωνιστές των υποδοχέων GLP-1 (GLP-1 RΑs), ως θεραπευτική επιλογή για τη διαχείριση του ΣΠΩ. Σκοπός της διατριβής ήταν η μελέτη της αποτελεσματικότητας της χορήγησης GLP-1 RΑs σε γυναίκες με ΣΠΩ ως προς την απώλεια βάρους, την αντίσταση στην ινσουλίνη, την καρδιαγγειακή και αναπαραγωγική υγεία, παραθέτοντας την υπάρχουσα βιβλιογραφία στις συγκεκριμένες παραμέτρους. Η αναζήτηση στην παρούσα ανασκόπηση πραγματοποιήθηκε χρησιμοποιώντας την βάση δεδομένων PUBMED. Ακολούθησε στρατηγική αναζήτησης που περιελάμβανε λέξεις-κλειδιά στην αγγλική γλώσσα και όλους τους πιθανούς συνδυασμούς μεταξύ τους. Συνολικά βρέθηκαν 121 μελέτες. Όσον αφορά τα κριτήρια ένταξης, έγιναν δεκτές μόνο τυχαιοποιημένες κλινικές δοκιμές που διεξήχθησαν τα τελευταία δέκα έτη, δηλαδή από το 2013 έως το 2023 σε γυναίκες και ήταν γραμμένες στην Αγγλική γλώσσα. Ως αποτέλεσμα, ο αριθμός των άρθρων μειώθηκε σε 8 και αξιολογήθηκαν προσεκτικά για την τελική απόφαση συμπερίληψης ή αποκλεισμού από την ανασκόπηση. Οι μελέτες έδειξαν θετικά αποτελέσματα στις παραμέτρους που εξετάστηκαν. Συμπερασματικά, πιθανόν οι GLP-1 Ras να αποτελέσουν ένα σημαντικό κομμάτι της θεραπευτικής αντιμετώπισης του ΣΠΩ. Απαιτούνται περισσότερες καλά σχεδιασμένες πολυκεντρικές μελέτες με μεγαλύτερη διάρκεια και αριθμό συμμετοχόντων, για να καταλήξουμε σε ασφαλή συμπεράσματα.
description: Polycystic Ovary Syndrome (PCOS) is the most prevalent endocrine disorder in women of reproductive age. It is often associated with cardiometabolic disorders such as central obesity, dyslipidemia, insulin resistance, hyperandrogenism, and type 2 diabetes mellitus. Initial therapeutic approaches for PCOS include dietary changes and increased physical activity. However, the recent development of new therapeutic agents for managing PCOS has expanded the options available to researchers. Increased interest has been focused on glucagon-like peptide-1 receptor agonists (GLP-1 RAs) as a treatment option for PCOS. This paper aims to examine the effectiveness of administering GLP-1 RAs in women with PCOS in terms of weight loss, insulin resistance, cardiovascular and reproductive health, presenting the current literature on these specific parameters. The search in this review was conducted using the PUBMED database. A search strategy was followed, including keywords in the English language and all possible combinations. In total, 121 studies were found. Regarding inclusion criteria, only randomized clinical trials conducted in the last ten years, from 2013 to 2023, involving women and written in the English language were accepted. As a result, the number of articles was reduced to 8 and carefully evaluated for the final decision of inclusion or exclusion from the review. The studies showed positive results in the examined parameters. GLP-1 RAs may be a significant part of the therapeutic management of PCOS. More well-designed multicenter studies with longer duration and a larger number of participants are needed to reach safe conclusions.